Фізічная культура — неад’емная частка здаровага ладу жыцця, якой у нашай краіне надаецца пільная ўвага, прычым не толькі ў спартыўных і навучальных установах. Жыллёва-камунальная гаспадарка на Кобрыншчыне можа паслужыць добрым прыкладам развіцця спартыўнага накірунку на прадпрыемствах. Таму невыпадкова менавіта Кобрын быў выбраны для правядзення рэспубліканскага семінара па вывучэнні вопыту работы арганізацыі фізкультурна-аздараўленчай і спартыўнай работы ў арганізацыях сістэмы жыллёва-камунальнай гаспадаркі Брэсцкай вобласці.